|  |  |  |  |
| --- | --- | --- | --- |
|  |  |  |  |

**АҚПАРАТТЫҚ ХАТ**

Құрметті әріптестер!

Сіздерді Қазақстан Республикасында жобалау ісінің құрылғанына 95 жыл толуына арналып, ҚР Ұлттық инженерлік академиясының, ҚР Ұлттық жобалаушылар қауымдастығының, ҚР Сәулетшілер одағының, ҚР Қалақұрылысшылар одағының қолдауымен Алматы қаласында (Қазақстан) 2025 жылғы 22-23 мамырда өткізілетін «KAZGORDAY 2025» V Халықаралық ғылыми-практикалық конференциясына қатысуға шақырамыз.

Конференцияда келесі тақырыптық бағыттар жоспарланған:

**1.** **Сәулет және қала құрылысы: қалалардың тұрақты дамуы, қала құрылысы мен аумақты жоспарлаудың басым үрдістері, қоғамдық орта, өмір сүру сапасын арттыру**

* кенттендіру процестерін дамыту үрдістері: зерттеулер мен ұсыныстар;
* елді мекендердің заманауи түрлері мен орналастыру жүйелері;
* қала аумақтарын түрлендірудің өзекті әдістері;
* қала ортасын дамытудың экологиялық қырлары;
* тұрғын үй кешендерінің, қоғамдық және сауда орталықтарының, өнеркәсіптік құрылыстың және т.б. сәтті шешімдері.

**2.** **Ғимараттар мен құрылысжайларды жобалау, салу, пайдалану бойынша, соның ішінде сейсмикалық және өзге қауіпті табиғи әсерлердің қауіп-қатерлерін азайтуға арналған дәстүрлі және заманауи технологиялар**

• негіздіктерді, тірек және қоршау конструкцияларын есептеу әдістері;

• тиімді құрылыс материалдары, өнеркәсіпте дайындалған бұйымдар мен конструкциялар;

• заманауи ақпараттық технологияларды қолдану;

• сәулет, қала құрылысы және құрылыс саласында жобаларды басқару;

• жобалау-іздестіру ұйымдарының өндірістік процестерін жүйелеу және автоматтандыру.

**3.** **Сәулет, қала құрылысы және құрылыс саласындағы нормативтік реттеу: тиімді құқықтық құралдар, құрылыс нормалары мен қағидаларын құрудың озық үлгілері, қадағалау және сәйкестікті бағалау бойынша үздік іс-тәжірибелер**

• техникалық нормалау, стандарттау, құрылыс терминологиясы;

• қала құрылысын дамыту процестерін басқару жүйелері;

• қазіргі жағдайда тарихи-мәдени мұра нысандарын қорғау;

• құрылыс нысандары мен құрылыс өнімдерінің сапасы мен қауіпсіздігін қамтамасыз ететін озық жүйелер мен әдістер;

• жобалау-құрылыс кешенінің өзін-өзі реттеу ұйымдарының өзекті қағидалары мен стандарттары.

Баяндамашылар мен мақала авторларына конференцияға қатысқандығы туралы куәлік беріледі.

Конференцияның тілдері – қазақ, орыс, ағылшын тілдері.

Конференцияға қатысу үшін **тіркеу парағы** толтырылып, [conference@kazgor.kz](mailto:conference@kazgor.kz) электрондық поштасына **2024 жылғы 31 желтоқсанға дейін** жіберіледі.

Мақалалар **2025 жылғы 1 сәуірге дейін** [conference@kazgor.kz](mailto:conference@kazgor.kz) электрондық поштасына жіберіледі. Мақалаларды ресімдеу ережелерімен [NORMY.KZ - Наши конференции](https://www.normy.kz/index.php/nid/16-nid/505-nashi-konferentsii) сілтемесінде танысуға болады.

Конференция материалдары конференцияның ғылыми еңбектер жинағында (КБЖ, ӘОЖ, ISBN) жарияланады. Жинақтың бір данасын (1 кітап) алу үшін 10000 теңге көлемінде тіркеу жарнасы қарастырылған.

**Конференция өткізілетін мекенжай:** Қазақстан, Алматы қаласы (өткізілетін орны нақтыланып, тіркелген қатысушыларға қосымша хабарланады).

Конференцияға келу-қайту жолы, қонақүйде тұру және басқа шығындарды іссапарға жіберуші тарап немесе қатысушының өзі төлейді.

**Конференция туралы толық ақпарат сайтта**: [NORMY.KZ - Наши конференции](https://www.normy.kz/index.php/nid/16-nid/505-nashi-konferentsii).